દેશભરમાં સ્વચ્છતા અભિયાન ચલાવવામાં આવી રહ્યું છે. ત્યારે આ જુંબેશને વધુ વેગવાન બનાવવા રાજકોટ બાદ જામનગર મહાનગરપાલિકાએ પણ પેટ્રોલ પંપ પર શૌચાલય ફરજિયાત બનાવવા માટે એક જાહેરનામું બહાર પાડયું છે. જેમાં તમામ પેટ્રોલ પંપ ધારકોને 15 દિવસમાં શૌચાલય ઉભા કરવાનો આદેશ આપવામાં આવ્યો છે. અને જો આ ફરમાનની અવગણના કરવામાં આવશે તો પેટ્રોલ પંપના માલિકો વિરુદ્ધ લેવાશે કાયદેસરના પગલાં. મહત્વનું છે કે પેટ્રોલ પંપ પર દરરોજ મોટી સંખ્યામાં ગ્રાહકોની અવર જવર રહેતી હોય છે. ત્યારે પેટ્રોલ પંપ પર શૌચાલય હોવા જરૂરી છે.